**ΠΑΝΕΛΛΗΝΙΟΣ ΣΥΛΛΟΓΟΣ ΠΡΟΣΩΠΙΚΟΥ**

**EUROBANK – ERGASIAS**

ΣΥΝΔΙΚΑΛΙΣΤΙΚΟ ΣΩΜΑΤΕΙΟ - ΕΔΡΑ: ΑΘΗΝΑ

ΜΕΛΟΣ: Ο.Τ.Ο.Ε./Ε.Κ.Α.

ΑΡΙΘ. ΠΡΩΤΟΔ. ΑΘΗΝΑΣ: 1267/1976

Τροποποίηση 447/2014

Παναγή Τσαλδάρη (Πειραιώς) 9-11, TK 105 52, Αθήνα

Τηλ. 211 – 4112829, 210 - 3390581, 210 - 3390582, Fax. 210 - 3390641

 <http://www.pansype.gr> e-mail: info@pansype.gr

Αθήνα, 26 / 03 / 2020

**Προς :**

1. Διευθύνοντα Σύμβουλο Eurobank,

 κ. Φωκίωνα Καραβία

2. Επικεφαλής Γενικής Διεύθυνσης Ανθρώπινου Δυναμικού Ομίλου,

 Κα Αναστασία Πασχάλη

**Κοιν:** Διευθυντή Εργασιακών Σχέσεων Eurobank,

 κ. Παναγιώτη Σωτηρόπουλο

**Θέμα: Χορήγηση Άδειας Ειδικού Σκοπού – Κάλυψη κενού**

Κύριοι,

Με την Ανακοίνωση Αρ. 8 της Τράπεζας και σύμφωνα με την από 11.03.2020 Πράξη Νομοθετικού Περιεχομένου, χορηγείται Άδεια ειδικού σκοπού στους συναδέλφους μας που δεν έχουν εναλλακτικούς τρόπους φύλαξης των παιδιών τους κατά τη σχολική αργία από 11/03 έως 10/4.

Στην ίδια ανακοίνωση στο σημείο ‘1.α’, αναφέρεται ως προϋπόθεση για τη χορήγηση της ως άνω άδειας, η εγγραφή των παιδιών σε βρεφικούς, βρεφονηπιακούς και παιδικούς σταθμούς.

Στο συγκεκριμένο σημείο, όπως καταλαβαίνετε, δημιουργείται ένα ‘κενό’ σχετικά με τους συναδέλφους των οποίων τα παιδιά δεν είναι εγγεγραμμένα σε βρεφικούς, βρεφονηπιακούς και παιδικούς σταθμούς και έχουν επιλέξει εναλλακτικούς τρόπους φύλαξης των παιδιών τους (πχ φυλάσσονται από τους γονείς των συναδέλφων), χωρίς μάλιστα να επιβαρύνουν και την Τράπεζα με το κόστος παιδικών σταθμών κτλ.

Είναι τουλάχιστον αυτονόητο ότι όσοι συνάδελφοι είχαν αναθέσει τη φύλαξη των παιδιών τους στους παππούδες/ γιαγιάδες, αντιμετωπίζουν πλέον σοβαρό πρόβλημα, καθώς οι ηλικιωμένοι ανήκουν στις ευπαθείς ομάδες και απαγορεύεται η επαφή με άτομα νεότερης ηλικίας, πόσο μάλλον με παιδιά.

Για το λόγο αυτό και εφόσον η συνέχιση της δουλειάς μας είναι κοινωνικό καθήκον, καλούμε την Τράπεζα να αποδείξει έμπρακτα την αλληλεγγύη της προς τους συναδέλφους αυτούς και να καλύψει η ίδια αυτό το ‘κενό’, χορηγώντας τη σχετική άδεια και στους εργαζόμενους των οποίων τα παιδιά δεν είναι εγγεγραμμένα σε βρεφικούς, βρεφονηπιακούς και παιδικούς σταθμούς, όπως έχουν ήδη πράξει οι Διοικήσεις άλλων συστημικών Τραπεζών.

ΓΙΑ ΤΟ Δ.Σ

 Ο Πρόεδρος ο Γεν. Γραμματέας

 ΔΕΛΗΓΙΑΝΝΗΣ ΝΙΚΟΛΑΟΣ ΒΛΑΧΟΣ ΒΑΣΙΛΕΙΟΣ